Hej Bolius

Hej Jeg har læst et par af jeres artikler om ventilation i huse. Jeg  
 bor i et rækkehus fra 60’erne med 35 kvm kælder og tilsvarende  
 størrelse høj krybekælder parallelt placeret mod anden ydermur i  
 huset. Pt er der kun en naturlig udtrækskanal i krybekælderen, som  
 sender luft ind i ét af tre rum i krybekælderen. Mit spørgsmål  
 bygge på, at I i en artikel siger det er moderne standard at have  
 netop indblæsning i kælder. I en anden siger I det kan skabe fugt,  
 hvis der er 5 grader varmere udenfor end i kælderen. What to do? Jeg  
 påtænker at mekanisere indblæsningen og aktivt fordele den til alle  
 tre krybekælderrum. Derudover vil jeg have enten udsugning eller  
 genveks kanal (ala DUKA’s) i modsatte ydermur i den alm. kælder. -  
 Er det smart at øge/fordele indblæsningen i krybekælderen? - hvis  
 ja, er ren udsugning så at foretrække i den alm. kælder, for at  
 fugt og gasser ikke presses op i huset? Døren til kælderen står  
 åbent, og har vaskemaskine der. Pt. ingen udpræget fugt.

Kristian S


Ventilation af kælderen om sommeren - risiko for kondens og fugt?
Hej Kristian S

Ja, det skal ikke være nemt:-)  
 Ventilation er rigtig vigtig i en kælder og i en krybekælder. Udfordringen kommer når der om sommeren kommer en masse varm OG fugtig luft ned i en kold kælder. Varm luft kan indeholde meget fugt, modsat kold luft, som kun kan rumme en beskeden mængde fugt, inden det bliver til egentlig kondens og vandperler. Så når den varme luft pludselig køles ned på fx en kold kældervæg, så vil den megen fugt blive omdannet til kondens. Og så har du problemet. Så derfor er det vi har en artikel som siger at man skal passe på med for meget udluftning af kælderen om sommeren [Pas på med udluftning af kælderen i sommervarmen (bolius.dk)](https://www.bolius.dk/pas-paa-med-udluftning-af-kaelderen-i-sommervarmen-22934)  
 Det der så til gengæld kan gøre det muligt at bevare en god brugbar kælder er ved at man holder den varm hele året rundt. Det koster på varmeøkonomien, men er nu engang det der skal til for at undgå denne kondens.  
  
 Jeg ville holde krybekælder og kælder adskilt. Så du sørger for en god ventilation igennem de 3 krybekælderrum. Dette kan fint være med noget mekanisk, så der er sug det ene sted og træk det andet sted.  
 I selve kælderen kunne et minianlæg ala duka one pro være en fornuftig mulighed, men igen,- er der ingen varme på, så vil den hive varm fugtig luft ind i en kold kælder. Så varmen er altså ret vigtig.  
  
 Men... du skriver at der pt ikke er fugtproblemer. Det er jo et godt udgangspunkt. Så hold øje med at det ikke går den gale vej, og værd opmærksom på forskellen mellem ude og indetemperaturen.

